
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ …………………………
ДО

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Осигуряване на средства за изготвяне на проект по Част: “Конструктивна“ за обект: “Укрепване на основите на съществуващи подпори стени по левия бряг на река „Малка“ на ул. “Крайречна“ гр. Златоград.

УВАЖАЕМА  ГОСПОЖО КРЪСТЕВА

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


За завършване на процедурата по одобряване на проект и издаване на разрешение за строеж за обект: „Изграждане, рехабилитация и реконструкция на техническата инфраструктура на ул. „Крайречна“, в участък от о.т. 485 до о.т. 440 по ПУП на гр. Златоград“, бе направен обстоен оглед на място, от инженер конструктор и главния инженер на Община Златоград, които изразиха мнение, че е необходимо извършване на строителни дейности за цялостно укрепване на основата на три подпорни стени. Съществуващите подпорни стени, една изградена от каменна зидария и две от бетон, на много места са с компрометирана основа. Това се е получило вследствие на изместено течението на реката, при високи води и при натрупване на наноси в речното корито.


 За целта е необходимо да се осигурят средства, в размер на 2 700,00 лв. за изготвяне на допълнителен проект по част „Конструктивна“ – укрепване на съществуващи подпорни стени с дължина 60м, включващ описателна част (обяснителна записка), графична част (необходимите чертежи и детайли) и изготвяне на подробна количествена сметка и количествено-стойностна сметка.


Допълнителният проект, по Част: „Конструктивна – конструктивно становище“, ще бъде неразделна част от изготвения инвестиционен проект за „Изграждане, рехабилитация и реконструкция на техническата инфраструктура на ул. „Крайречна“ в участък от о.т.485 до о.т.440 по ПУП на гр. Златоград“.


С оглед на това и на основание чл.21, ал.1, т.6  от ЗМСМА и чл.124 от Закона за публичните финанси, предлагам следния проект за 

РЕШЕНИЕ

1.
Общински съвет Златоград дава съгласие за изготвяне на допълнителна част: „Конструктивна – конструктивно становище“, неразделна част от изготвения инвестиционен проект за „Изграждане, рехабилитация и реконструкция на техническата инфраструктура на ул. „Крайречна“ в участък от о.т.485 до о.т.440 по ПУП на гр. Златоград“, в размер на 2700 лв.
2.
Добавя обект в Програма за капиталови разходи за 2024 г. на община Златоград със стойност 2 700 лв. в дейност 606 „Изграждане, ремонт и поддържане на улична мрежа“.
С уважение,
МИРОСЛАВ ЯНЧЕВ

Кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

